कलेक्ट्रेट में रविवार को सुरक्षा संबंधी बैठक में कार्ययोजना तैयार की गई। जिला मजिस्ट्रेट अरविंद मलप्पा बंगारी ने कहा कि श्रावण मास 28 जुलाई से शुरू हो रहा है। उसके बाद महीने भर श्रद्धालु गंगा घाटों, नदियों तथा सरोवरों में स्नान करके जल लेकर शिवालयों में जलाभिषेक करने जाते हैं। सोमवार को सबसे ज्यादा भीड़ होती है। अबकी 30 जुलाई छह,13, 20 व 27 अगस्त को कुल पांच सोमवार पड़ रहे हैं। इन तिथियों पर चौकसी जरूरीा है। छोटी सी घटना सांप्रदायिक सौहार्द को बिगाड़ सकती है। आतंकवादी, उग्रवादी, कट्टरपंथी माहौल खराब कर सकते हैं। ऐसे में चौकसी जरूरी है। बैठक में मजिस्ट्रेटों की तैनाती की योजना बनाई गई। ...